**ZADANIE Č. 1 Z TRESTNÉHO PRÁVA PROCESNÉHO I.**

Vypracujte prípadovú štúdiu:

Štyria kamaráti sú obvinení z trestného činu lúpeže podľa § 188 ods. 1 Trestného zákona. Peter B. okamžite, ako sa neoficiálne dozvedel o vznesení obvinenia, utiekol do Rakúska, kde sa skrýval celé mesiace. Daniel Č. bol zadržaný pri pokuse ujsť do Českej republiky a následne bol vzatý do útekovej väzby. 15-ročný Adam N. sa ukryl u otca, no keď k nemu prišla polícia, dobrovoľne sa jej vydal a k lúpeži sa priznal. 13-ročný Jozef R. sa zabarikádoval vo vlastnom dome a neúspešne sa bránil zatknutiu.

**Otázka č. 1:** *Na ktorých obvinených sa vzťahuje povinná obhajoba a prečo?*

Obhajca obvineného Jozefa R. nebol upovedomený o vykonávaní výsluchu jeho klienta. Dôsledkom uvedeného bolo, že počas prvého výsluchu Jozefa R. na polícii jeho obhajca nebol prítomný. Jozef R. sa počas tohto výsluchu k trestnému činu priznal.

**Otázka č. 2:** *Bola počas výsluchu Jozefa R. porušená niektorá zo zásad trestného konania? Ak áno, uveďte ktorá. Bude sa môcť priznanie obvineného Jozefa R. použiť v trestnom konaní ako dôkaz?*

Obvinený Daniel Č. si za svojho obhajcu zvolil svojho priateľa Mgr. Radoslava P., ktorý bol v tom čase advokátskym koncipientom a písomne ho splnomocnil na svoju obhajobu. Sestra Daniela Č. mu zároveň zvolila za obhajcu advokáta JUDr. Ivana Š., k čomu sa obvinený Daniel Č. nevyjadril.

**Otázka č. 3:** *Stal sa Danielovým obhajcom Mgr. Radoslav P. alebo JUDr. Ivan Š.? Svoju odpoveď vysvetlite.*